|  |  |  |
| --- | --- | --- |
| Stema%20(100px) |  | Prova14 |
| REPUBLIKA E KOSOVËS  REPUBLIKA KOSOVA  REPUBLIC OF KOSOVO | KOMUNA E GJILANIT  OPŠTINA GNJILANE  MUNICIPALITY OF GJILAN  GILAN BELEDIYESI |

Në bazë të nenit 12, paragrafi 12.2, pika (d) dhe nenit 17 pika (b) të Ligjit Nr. 03/L-040 për Vetëqeverisje Lokale të Kosovës **(**GZ. e Republikës së Kosovës” nr. 28/04 qershor 2008), të nenit 17 paragrafi 5 të Ligjit Nr. 04/L –174 për Planifikimin Hapësinorë dhe të nenit 38 paragrafi 1 pika 1.4 të Statutit të Komunës së Gjilanit 01. Nr. 016-126211 të datës 06.11.2014, Kuvendi i Komunës së Gjilanit, në mbledhjen e mbajtur më datën: 18.09.2017, miraton këtë:

**V E N D I M**

**PËR LËNIEN NË DISPOZICION PËR DISKUTIM PUBLIK TË PROPOZIMPLANIT RREGULLUES TË HOLLËSISHËM “LAGJA E SPITALIT” NË GJILAN**

**Neni 1**

1. Miratohet Vendimi për lënien në dispozicion për diskutim publik të Propozim planit rregullues “Lagja e Spitalit” në Gjilan.

2. Propozim plani, nga pika I e këtij Vendimi, përbëhet nga pjesa tekstuale dhe grafike, të cilat janë pjesë përbërëse të këtij vendimi.

**Neni 2**

1. Propozim plani Rregullues, i cekur në pikën I të këtij Vendimi, i lehet ne dispozicion për diskutim publik, grupeve të interesit, departamenteve, agjencive dhe organeve të tjera për shqyrtim dhe komente, në afat prej 30 ditësh, duke llogaritur nga dita e parë vijuese pas hyrjes në fuqi të këtij vendimi.

2. Organizimin e diskutimit publik të propozim planit, do ta bëjë Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.

**Neni 3**

1. Drejtoria për Urbanizëm, Planifikim dhe Mbrojtjes së Mjedisit e Komunës së Gjilanit do të kryejë veprimet e parapara ligjore për finalizimin e këtij plani.

2. Pas përfundimit të kohës për shqyrtim, komentim dhe finalizim të tij, Propozim plani i dërgohet Kuvendit të Komunës për miratimin final.

**Neni 4**

1. Për zbatimin e këtij vendimi do të kujdesen Kryetari i Komunës dhe Drejtoria për Urbanizëm, Planifikim dhe Mbrojtjes së Mjedisit e Komunës së Gjilanit.

2. Organet tjera përkatëse kompetente, do t’i kryejnë veprimet procedurale për zbatim të këtij Propozim plani nga përgjegjësitë e tyre të parapara në vendimin për organizimin, kompetencat dhe përgjegjësitë e organeve të administratës komunale.

**Neni 5**

Ky vendim hyn në fuqi 15 ditë pas regjistrimit në zyrën e protokollit të MAPL-së dhe publikimit në gjuhën zyrtare në web faqen e Komunës.

|  |  |
| --- | --- |
| 1. **nr. 016-97326\_\_\_\_**   **Gjilan, më 18.09.2017** | **Kryesuesja e Kuvendit**  **\_\_\_\_\_\_\_\_\_\_\_\_\_\_\_\_\_\_\_\_\_**  **/Shpresa Kurtesh/** |